شەفەق نیوز/ نرخ تەڵای عراقی و  بیگانە لە بازاڕە  ناوخۆیەێلەی بەغداد، ئمڕوو چوارشەممە ، 26 کانون دۊیەم 2022    کەمیگ بەرزەو بۊی.
پەیامنێر ئاژانس شەفەق نیوز وت : نرخ فروشتن یەک مسقال تەڵای عەیار 21 خەلیجی و تورکی و ئەوروپی لە بازاڕەیل بڕ فرووشتن لە جادەی نەهر بەغداد، رەسیە 379 هەزار دینار، و نرخ سەنینی رەسیە 375 هەزار، نرخ فروشتن رووژ سێشەممە  378 هەزار دینار بۊی.
پەیامنیرمان وتیش: نرخ فروشتن یەک مسقال تەڵای عراقی بەرزەوبۊین وە خوەی دی لە پای 349 هەزار دینار وە نرخ سەنینی رەسیە 345 هەزار دینار.
لە باوەت نرخ تەڵا لە دوکانەێل زەرەنگەریل نرخ فروشتن یەک مسقاڵ تەڵای عەیار 21 خەلیجی ها لە ناوەنی 380 هەزار دینار و 385 هەزار دینار، نرخ تەڵای عراقی ها لە ناوەنی 350 هەزار و 355 هەزار دینار.
